O cubilar de Lizara ye un cubilar situau a 1.540 metros d'altaria en a val d'Aragüés-Chasa en o Parque Natural d'as Vals Occidentals, en a plana de Lizara a os piez d'a cima d'o Bixaurín.

Administrativament se troba adintro d'o termin municipal de Aragüés de lo Puerto, en a comarca de Chacetania, en a provincia de Uesca, Aragón.

Ye guardau en verano y de noviembre a mayo os cabos de semana y puents. Dispone de 75 plazas en litera, asinas como servicio de birolla, duchas y escusaus, augua calient, calefacción, mantas, taquillas, calcero de descanso, enfermería y aula polivalent.

Ye propiedat d'a Mancomunidat Forestal d'Aragüés de lo Puerto y Chasa y fue enguerau en 1989. S'accede en auto dica o propio cubilar u andando 3 horas dende o cubilar de Gabardito. Dende 2004 dispone d'o certificau ISO 14001 por o modelo de chestión ambiental y as campanyas de sensibilización medioambiental.

Actividaz
Ye punto de partida ta muitos excursionistas, a la cima d'o Bixaurín, ta practicar senderismo por o GR 11 y por a ruta de trekking de La Senda de Camille, tamién se i puet fer esquí de fundo d'hivierno.

Se veiga tamién
Cubilars d'o Pireneu aragonés
Cubilar de Lizara